Hierdie hoofstuk vorm deel van die GoueVroue se avonture. Ons is die hoofkarakters in ons eie vervolgverhale (natuurlik) en ons fantasie stories is vir ander ondenkbaar, ondoenbaar en onverklaarbaar. As jy die verhaal wil volg, moet jy op die onderstaande skakel kliek om die hoofstukke te lees.
Una is n sterk vrou. Sy laat haar nie sommer onderkry nie. En sy is omring deur sterk vrouens. So stap ek en sy weg van die ander Goue vroue wat dadelik wegspring met Una se to-do-lysies.
“Wat gaan aan?” Sy antwoord my nie dadelik nie. Dit lyk of sy eers haar gedagtes soos eendjies in n ry wil sit.
Ek is stom. Hoe weet sy dit? Danie en Francis het mos een nag diep gesprekke gevoer. Danie vertel so terloops vir Una dat hy toe nou weer gisteraand vir Francis gaan soek het vir n chat. Dit was donker en hy het sy swart jamies aangehad. Toe hy om die slee wat nog onderstebo lê stap, sien hy iets raak. In plaas daarvan om vorentoe te stap het hy so sag moontlik geretireer terug in die donkerte in. En waargeneem.